Aŭtonoma Universitato de Barcelono

La Aŭtonoma Universitato de Barcelono (en latino: Autonoma Vniuersitas Barcinonensis, en kataluna kaj oficiale: Universitat Autònoma de Barcelona kaj en la hispana: Universidad Autónoma de Barcelona (konata kiel la UAB)) estas publika universitato de Katalunio, Hispanio, kreita en 1968. La plej parto de ties lernejoj kaj ekster-akademiaj centroj estas en la Kampuso de Bellaterra (nomo kiu estas ankaŭ uzata populare por aludi al la Universitato) situanta en Cerdanyola del Vallès, (Provinco Barcelono). Ĝi havas lernejojn ankaŭ en Sabadell, San Cugat del Vallés, Manresa kaj en la urbo mem Barcelono. Ĝi havigas servojn por 37 166 lernantoj pere de la laboro de 3 262 profesoroj. Ĝi disponas de loĝeja komplekso de 812 apartamentoj, nome Universitata Urbo, situanta en la kampuso mem, kun enhavkapablo por 2 193 personoj kaj komunikiloj per trajno kaj per ŝoseo, je 25 minutoj for de la urbocentro de Barcelono. Temas pri unu el la universitatoj plej elstaraj en la hispana universitataro laŭ plej parto de akademiaj hispanuniversitataj klasigoj. Ĝi formas parton de la Reto de Universitatoj Instituto Joan Lluís Vives kaj estas aliĝinta al la Konferenco de Rektoroj de la Hispanaj Universitatoj. Galerio Referencoj Vidu ankaŭ Lernejo de la Kulturo de Paco Cerdanyola Universitat (stacidomo) Eksteraj ligiloj Oficiala retejo de la Aŭtonoma Universitato de Barcelono Oficiala retejo de la Villa Universitaria de la Universidad Autónoma de Barcelona Aera bildo el Google Maps